เจ็ดประจัญบาน

เจ็ดประจัญบาน เป็นภาพยนตร์ไทยแนวสุขนาฏกรรม ผจญภัย โลดโผน ขนาด 16 มม. พากย์สด ๆ ปี พ.ศ. 2506 เป็นตอนที่ 5 ในภาพยนตร์ชุด หนึ่งต่อเจ็ด กำกับโดยส.อาสนจินดา ผู้รับบทจ่าดับ จำเปาะ นำแสดงโดยมิตร ชัยบัญชา, ส.อาสนจินดา, อาคม มกรานนท์, ทักษิณ แจ่มผล, รุจน์ รณภพ, ทองฮะ วงศ์รักไทย และสุคนธ์ คิ้วเหลี่ยม เข้าฉายวันแรกเมื่อวันที่ 22 มกราคม พ.ศ. 2506 ที่โรงภาพยนตร์คาเธ่ย์ เพื่อเป็นการต้อนรับเทศกาลตรุษจีน ภาพยนตร์เรื่องนี้ยังโดดเด่นด้วยการเชิญนักแสดงหญิงจากต่างประเทศมาร่วมแสดงถึง 3 คน ได้แก่ มิสคริสติน เหลียง จากฮ่องกง ซึ่งต่อมาได้ร่วมแสดงเป็นนางเอกคู่กับมิตร ชัยบัญชา ในภาพยนตร์เรื่อง ชโลมเลือด ที่เข้าฉายในปีเดียวกัน, มิสจางเซฟาง จากไต้หวัน และมิสลินดา จากประเทศญี่ปุ่น อย่างไรก็ตาม ฟิล์มต้นฉบับของภาพยนตร์เรื่องนี้ไม่หลงเหลืออยู่เลย คงเหลือเพียงกากฟิล์มความยาวประมาณ 7 นาทีเท่านั้น

 นักแสดงและตัวละคร 
 ตัวละคร  นักแสดง  มิตร ชัยบัญชา จ่าดับ จำเปาะ ส.อาสนจินดา  อาคม มกรานนท์  ทักษิณ แจ่มผล  รุจน์ รณภพ ตังกวย แซ่ลี้ ทองฮะ วงศ์รักไทย  สุคนธ์ คิ้วเหลี่ยม

 อ้างอิง 

 แหล่งข้อมูลอื่น 
 เจ็ดประจัญบาน ทางเว็บไซต์ ไทยบันเทิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2506
หมวดหมู่:ภาพยนตร์ไทยในคริสต์ทศวรรษ 1960
หมวดหมู่:ภาพยนตร์โลดโผนไทย
หมวดหมู่:ภาพยนตร์ผจญภัยไทย
หมวดหมู่:ภาพยนตร์ตลกไทย
หมวดหมู่:ภาพยนตร์ที่กำกับโดย ส. อาสนจินดา
หมวดหมู่:ภาพยนตร์ภาษาไทยในคริสต์ทศวรรษ 1960